Voetstootskontrak - Jy en die RegJy en die Reg
Elke verbruiker, of altans “koper”, het die reg op beskerming van drie jaar teen versteekte defekte. Hierdie reg het tot gevolg dat indien die produk binne drie jaar defekte toon, die verkoper daardie defekte moet herstel of die produk omruil, selfs al was die verkoper nie bewus van die defekte nie. Danksy hierdie beskerming kan verbruikers steeds gerus wees as iemand iets aan hulle verkoop sonder ‘n uitdruklike waarborg.
Wanneer ‘n produk egter gekoop word met ‘n uitdruklike waarborg en die verbruiker dit aanvaar, word die tydperk van die waarborg beperk en kan verskeie faktore in- of uitgesluit word.
Verkopers is egter glad nie aanspreeklik vir enige defekte indien hulle die produk verkoop “soos dit staan”, of “soos dit is”, of “voetstoots” nie. Die koper koop dan daardie produk met al die defekte wat ten opsigte van die produk mag bestaan.
Die “voetstoots”-bepaling beteken egter nie dat die koper oor geen regte beskik nie. Die verkoper kan steeds vir die defekte verantwoordelik gehou word indien hy of sy bewus was daarvan voordat die goedere verkoop is, maar niks daarvan aan die koper gesê het nie. Die verkoper kan ook verantwoordelik gehou word indien die wanvoorstelling verband hou met iets anders as die toestand van die produk.
As die koper dus kan bewys dat die verkoper bewus was van die defek, maar niks daaromtrent gesê het nie, dan het die koper steeds ‘n saak.
Voorbeeld van ‘n voetstoots-koopkontrak.